Muusikuterõdu

Muusikuterõdu on rõdu või rinnatisega nišš, mis asus lossi, raekoja, gildihoone või mõne muu esindusehitise saalis ja oli ette nähtud kutselistele muusikutele pidustuste saatemuusika mängimisekshttps://alchetron.com/Minstrels%27-gallery.

 Näiteid 
Tuntud 14. sajandist pärit muusikuterõdu asub Durhami lossi hallis ja algselt mängisid seal menestrelid vürstpiiskopi pidusöökidel ja vastuvõttudel, praegusel ajal kasutatakse seda samuti muusikuterõduna musitseerimiseks Durhami ülikooli pidustustelhttps://www.durhamworldheritagesite.com/architecture/castle/intro/west-range/great-hall.

Üks huvitav rõdu, erandlikult sakraalhoones, asub Exeteri katedraalis. Selle kasutus muusikuterõduna on siiski vaieldav, sest keskajal olid instrumentaalmuusikud alati ilmalikud meelelahutajad ja seetõttu on alust oletada, et nende osalemine liturgias oli pigem keelatudhttps://www.exeter-cathedral.org.uk/history-heritage/explore-the-building/minstrels-gallery/. Oletada võib rõdu vajalikkust kantorikoori või väikese oreli asukohana.

 Eestis 
Tallinna Suurgildi hoones asub hiliskeskaegne muusikuterõdu, mis avastati alles 2011. aastal remondi käigus, kui eemaldati seina ja selle nišše katnud hilisemad krohvikihidhttps://www.aripaev.ee/uudised/2011/05/30/avanenud-aeg-suurgildi-hoone-kingitushttps://sirp.ee/s1-artiklid/c9-sotsiaalia/suurgildi-hoone-avab-uksed-ja-keldrid/.

2004. aastal Viljandi metsakalmistu kabeli arhitektuurikonkursi võitnud töös on projekteeritud puitkabelisse ka kellatornis asuv ja saali avanev muusikute rõduVäärikas maja väärikast materjalist: Viljandi metsakalmistu kabel. – Puuinfo, 2, 2005

 Pildid 

 Viited 

 Välislingid 
 Fotod Suurgildi hoonest pärast remonti, sh muusikuterõdust suures saalis

Kategooria:Arhitektuur
Kategooria:Muusikaajalugu